
De  Ily drarg  y  1’ o  in  genere. 


Ilydrargyrriim  y  mercurius  vivus  s.  currens  ^ 
argentum  vivum  s,  liquidum^  est  metaliuni  in 
statu  regulino  coloris  albi  ^  stannei  j  splendens  , 
sub  temperatura  communi  fluidum  ;  sub  frigoris 
gradu  —  33°  R.  congelatur,  et  crystallos  format 
octaedricas,  quae  extendi  possunt;  in  hocce  sta¬ 
tu  dolores  urentes,  si  cuti  Ipplicetur ,  excitat, 
quam  insimul  albam  reddit ;  pondus  specificum 
reguli  est  sub  temperatura  +17‘^  R«,  13,58,.., 
congelati  14,4.,.  sub  temperatura  -f-  21°  R.  in 
vapores  dissolvitur,  quin  ebulliat,  quod  nonnisi 
sub  +  92°  R.  fit;  vapores,  destillationis  ope  ob¬ 
tenti,  in  vase  clauso  iterum  in  metallum  coeunt; 
cum  pluribus  aliis  metallis  in  amalgama  congredi¬ 
tur ;  in  acidis  mineralibus  pluribus ,  facillime  au¬ 
tem  in  nitrico  solvitur. 

Occurrit  metallum  hocce  qua  regulus  in  plu¬ 
ribus  terrae  locis,  abundanter  autem  in  Idria  , 
iVustriae  provincia,  ubi  maxima  pro  parte  ex  hy- 
jlrargyro  sulfurato  (cinnabari  naturalia  et  calci- 
|)us,  destillationis  ope  educitur,  quod  autem  me¬ 
tallis  aliis,  praesertim  arsenico,  stibio,  cupro, 
plumbo  et  stanno  inquinatum  pro  usu  technico 
jiptum,  pro  usu  medico  autem,  et  ad  paranda 

Ilia  praeparata  pharmaceutica  ineptum  deprehen- 
itur. 

Hydrar gyrum,  metallis  peregrinis  inquinatum 
minus  splendens  est^  pellicula  versicolore  obduc¬ 
tum ,  inertius  fluit  ^  in  globulos  minus  rotundos 
separatur,  sed  caudatos  ,  chartam,  perquam  ru¬ 
unt  ,  et  manus  sordidas  reddunt.  Praeter  hocce 
vel  non  integrum  in  acido  nitrico  solvitur^  sed 
calcem  relinquit  stanneam;  vel  si  solvitur,  affusa 
aqua  destillata  j  calcem  Bismuthi,  aut  addita  so¬ 
lutione  fervida  sodae  sulfuricae^  plumbum,  si 
hocce  metallo  inquinatum  fuerit,  sulfuricum  de¬ 
ponit,  Aliae  inquinationes  rarius  occurrentes  ad¬ 
miniculis  chemicis  quoque  deteguntur  e  solutione 
in  acido  quodam  neutra. 

Purgatio  fit  aut  praevia  destillatione,  aut 
quod  melius  est,  ex  hydrargyro  sufurato  nigro, 
aut  cinnabari  artefacta,  aut  hydrargyro  muriatico 
corrosivo  reducendo. 

Actio  metalli  hujusce  in  organismum  huma¬ 
num  ,  praesertim  autem  praeparatorum  diverso¬ 
rum  magna  est.  Ipse  regulus,  quem  et  insecta 
fugiunt^  hydrargyrosim  producere  valet,  quod 
in  hominibus ,  qui  metallum  hocce  longius  trac¬ 
tant ,  comprobatum  conspicimus,  quod  eo  melius 
contingere  potest,  quo  facilius,  uti  constat,  me¬ 
tallum  sub  communi  jam  atniosphaerae  tempera¬ 
turi  in  vapores  dissolvitur,  qui  a  vasibus  resor¬ 
bentibus  in  sup^ficie  culis  ^  praesertim  autem  in 
pulmonibus  per  respirationis  processum  adeo  li¬ 
benter  suscipiuntur,  ac  si  metallum  fluidum  for¬ 
ma  unquenti  cuti  iofrigeretur.  Major  est  effectus 
oxydulorum,  respectu  quantitatis  et  temporis, 
quam  reguli  j  et  hisce  major  oxydorum  ,  fortior 
tamen  omnibus  salium^  qui  oxydum  continent, 

Existunt  medici ,  qui  asserere  conantur ,  hy- 
drargyeum  ab  organismo  vivo  assimilari ,  in  san¬ 
guinem  et  materiam  organicam  transformari.  Dc- 
duserunt  hocce  ex  deficiente  mercurio  in  sangui-i 


ne  per  senas  misso  ,  quin  praesentia  ejusdem  in 
illo  denegari  possit;  nam  ex  experientia  constat^ 
quod  post  hjdrargyri  usum  membranae  mucosae 
et  cutis  metallum  hocce  in  forma  vaporis  exba-y 
lent,  odore  et  sapore,  imo  adminiculis  cliemicis 
e.  g.  auro  in  lamellam  tenuem  extenso,  compro¬ 
batum  ^  quod  si  cuti  homims,  qui  bjdrargyro 
usus  est  5  applicetur,  in  amalgama  convertitur. 
Via  autem,  quam  mercurialia  in  organismo  vivo 
prosequuntur,  alia  facile  non  invenitur,  nisi  sy¬ 
stema  primo  vasorum  absorbentium  in  tractn  in¬ 
testinali  ,  vasorum  lymphaticorum  et  sanguifero- 
rum.  Alii  medicorum  amant  connubium  quod¬ 
dam  hydrargyri  cum  materiis  organicis ,  quin  as- 
similetur,  aut  in  massam  et  sanguinem  transfor¬ 
metur,  quasi  chemicum  defendere,  juxta  mentem 
Divi  Harfmanni  y  quia  organismus  vivus  inti¬ 
mum  cum  substantiis  adeo  peregrinis  ,  uti  metal¬ 
la  sunt  et  sales  ^  connexum  recusat,  et  quia  sub¬ 
stantiae  organicae  tantummodo  vi  assimilatrici  ce¬ 
dunt.  Nec  desunt,  qui  omnem  mercurialiuni  vim 
stimulo  assignant;  quem  in  tractum  intestinalem 
exercent,  ubi  digestionis  opus  specifico  quodam 
modo  dirigunt.  Longe  absum,  inter  discussio¬ 
nes  hasce  judicium  ferre^ 

Certum,  et  experientia  comprobatum  est, 
hydrargyri  praeparata  vitam  plasticam  vehemen¬ 
ter  adgredi ,  et  singularem  substrati  organici  me- 
iamorphosim^  et  vitae  totius  mutationes  non  igno¬ 
scendas  inducere,  et  sub  diversis  organismi  con¬ 
ditionibus  bonum  malumve  effectum  exerere* 

Non  absque  stimulo  agunt  praeparata  hydrar¬ 
gyri  in  loco  applicationis,  qui  eo  gravior  est, 
quo  magis  praeparata  oxydata  sunt^  sic  e.  g.  oxy- 
dum  hydrargyri  rubrum  minima  dosi  in  ventricu¬ 
lum  assumtum  membranas  mucosas  ibidem  irri¬ 
tat,  secretionem  et  resorptionem  in  iisdem  expe» 

dit,  alvi  cxcretionem  faciliorem  reddit ^  digestio¬ 
nis  opus  turbat;  cuti  externae  applicatum  tumo¬ 
res  superficiales,  residua  inflammationis  prae¬ 
gressae  ,  per  resorptionem  expeditam  resolvit; 
quodsi  autem  hocce  aut  alia  metalli  hujus  praepa¬ 
rata  ,  quae  ad  fortiora  numriierantur ^  uti  est  sal 
muriaticus  corrosivus  (sublimatus)  dosi  quidpiani 
majori  ventriculo  ingerantur,  inflammationem  ibi¬ 
dem  vehementissimam  qua  venenum  specificum 
producunt,  quae  mox  in  gangraenam  et  sphace- 
lum  tendit,  et  materiam  organicam  penitus  de¬ 
struit,  quem  effectum  etiam  in  cuti  externa  epi¬ 
dermide  denudata  et  musculis  producit. 

Symptomata,  quae  post  plus  minusve  conti¬ 
nuatum  hydrargyri  usum  in  conspectum  veniunt, 
et  singularem  cachexiae  speciem  hydrargyrosirn 
sistunt,  non  absimilem  diathesi  scorbuticae,  se¬ 
quentia  sunt;  sapor  ingratus,  metallicus,  linqua 
impura,  ardor  faucium,  sitis  adaucta,  spiritus 
foetidus  ,  gingiva  tumida,  spongiosa,  a  denti¬ 
bus,  muco  glutinoso  tectis ,  retracta,  sanguinem 
facile  plorans,  dentes  longiores  apparentes  vacil¬ 
lant ,  copiosior  salivae ‘secretio  ,  aut  largum  pro¬ 
fluvium,  ptyalismus y  facies  lurida,  collapsa, 
oculi  tristes,  retracti,  colli  rigiditas;  symptoma¬ 
ta  febrilia:  horripilationes  cum  calore  alternan¬ 
tes,  cutis  mollis,  ad  transspirationem  prona, 
imo  largiter  transspirans ,  pulsus  acceleratus, 
subdurus.  Si  usus  diutius  continuatur,  sympto¬ 
mata  haecce  increscunt,  quibus  accedunt:  caput^ 
occupatum,  artuum  dolores,  ossium  et  carniumi 
emollitio,  ernaciatio  totius  corporis,  virium  pro¬ 
stratio  ,  profusus  salivae  fluxus,  linqua  ad  tan-i 
tam  saepius  molem  increscit,  ut  cavum  oris  ex-i 
pleat,  atque  inter  dentes  promineat,  tonsillaci 
eandem  intumcscentiara  nonnumquam  patiuntur  fj 
ulcera  tandem  in  toto  faucium  ambitu  enascun-i 

tur,  ulceribus  siphiliticis  »non  absimilia,  sed  sa¬ 
niem  tenuem  foetidam  excudantia ;  sputa  sangui¬ 
nolenta  et  alvus  dysenterica  j  humorum  omnium 
resolutio  et  omnia  scorbuti  symptomata  horri¬ 
dum  claudunt  agmen. 

Si  citius  ab  usu  horum  praeparatorum  ab- 
stineatur^  antequam  tristissima  haec  miseriae  ima¬ 
go  in  conspectum  venerit,  tamen  lanquor  et  de¬ 
bilitas  magna  diutius  remanet  j  et  praedispositio 
ad  rheumatismum  atque  arthritidem,  imo  scor- 
butum ,  quae  non  nisi  adaequato  regimine  diae- 
tetico  et  remediis,  quorum  suo  loco  mentio  fiet, 
extinquitur. 

Ex  his  sequitur^  connubium  inter  mercuri¬ 
um  et  sanguinem,  cujus  antea  mentio  facta  est, 
piasticitatem  sanguinis  imminuere ,  nutritionem 
pervertere  ,  omnes  se  —  et  excretiones  expedi¬ 
re,  resolutionem  tandem  humorum  inducere.  San- 
quis  ex  homine  hydrargyrato  venaesectionis  ope 
detractuSj  minorem,  in  coagulum  nisum  ostendit, 
rubedinis  obscurioris;  materia  fibrosa  deficit. 

Applicationis  locus  est  duplex:  aut  cutis, 
aut  membranae  mucosae  tractus  intestinalis.  Cu¬ 
ti  externae  applicatur  regulus  cum  pinquedine 
quadam  in  formam  unquenti  redactus,  quae  ap¬ 
plicationis  methodus  curti  frictionis  vulgo  cii^ 
ra vocatur.  Dividunt  practici  curam  hanc- 
ce  in  minorem  et  magnam ,  quarum  ultimam 
iterum  in  praeparaiivam^  siricte  talem  ^  et 
posthumam^  In  cura  praeparativa  individuum; 
cum  quo  instituitur  ^  ad  susceptionem  hydrargy- 
ri  pronum  redditur,  quod  dupplici  fit  modo: 
partim  resorptionis  facultatem  in  cute  externa 
elevando,  partim  receptivitatem  et  reactionem 
organismi  tali  modo  constituendo ,  ut  exoptatus 
de  hydrargyro  effectus  enascatur.  Primum  bal¬ 
neis  fit  tepidis^  quae  cutim  purgant^  emolliunt^ 

€t  vasa  absorbentia  aperiunt;  alterum  fit^  viri¬ 
um  vitalium  conditionem  constituendo,  xit  hj- 
drargjrum  per  cutem  susceptum  influxum  suum 
salutarem  in  organismum  exercere  possit,  quin 
ab  illis  superetur,  i.  e.  ut  reactio  sic  dicta 
mercurialis  intrare  possit,  quod  facile  contin¬ 
gere  nequit,  nisi  prius  vires  exorbitantes  inter 
certos  limites  restringantur,  nisi  functio  organo¬ 
rum  se  -  et  excernentium  forsan  impedita ,  li¬ 
beretur;  bine  nonnunquam  methodus  solvens  mi¬ 
tior  aut  fortior,  imo  etiam  debilitans  alternantim 
cum  balneis,  frictionibus  praemittenda.  Tempus 
Jurationis  et  gradus  hujusce  praeparationis  me¬ 
dico  circumspecto  ad  determinandum  relinqui¬ 
tur  ,  et  ab  pegri  individualitate  dopendet  ex  se¬ 
xu,  aetate,  constitutione  et  cet.  desumnita. 

Cura  frictionis  stricte  talis  in  determinatum 
complectitur  nummerum  frictionum,  quae  die¬ 
bus  alternis  instituuntur,  priores  matutinae,  cum 
drachma  dimidia  aut  integra  Ungt.  mere,  fortio¬ 
ris ,  in  extremitatibus  ab  initio  inferioribus ,  dein 
superioribus,  ultimo  a  tergo  ad  pectus  liunt,  una 
vice  aut  pluries  repetendae,  prouti  effectus  minus 
plusve  ex  imminutione  symptomatum  et  reactione 
organismi  in  lucem  progreditur.  Nisi  frictiones 
matutinae  justae  institutae  ad  extinquendum  mor¬ 
bum  sufficiant,  frictiones  vespertinae  subsequan¬ 
tur  cum  remediis  purgantibus  alternantes,  dupla 
quantitate  unguenti  pro  singula  frictione. 

Tertia  totius  curae  pars  constitutiva  suhse- 
quam  complectitur  curam  ^  quae  cutis  purgatio¬ 
nem  ct  mercurii  exterminationem  ex  organismo, 
et  virium  vitalium  restitutionem  qua  scopum  ag¬ 
noscit.  Remedia  hoc  exsequentia  balnea  sunt  te¬ 
pida  cautissime  adhibita,  et  pharmaca ,  plastici- 
tatem  sanguinis  emendantia ,  cum  diaeta  con¬ 
grua. 


Haec  mercurium  exhibendi  methodus,  cujus 
in  pagellis  hisce  tantummodo  ideam  assignavi^ 
et  quam  Clarissimus  Luvrier  exactissime  de» 
scripsit,  nisi  cum  summa  circumspectione  a  me¬ 
dico  experto  instituatur,  hydrargyrosini  supra  de¬ 
pictam  inter  omnes  alias  methodos  saepissime 
qua  sequelam  agnoscit  ^  et  tamen  tutissimam'  in 
malo  syphilitico  sistit  therapiam^,  in  inveterato  vix 
non  unicam. 

Dantur  medici,,  qui  regulum  in  decocSo  aquo^ 
so  exhibere  volunt  contra  vermes  intestinales ; 
observarunt  nempe ^  quod  insecta  decoctum  boo 
ce  fugiant.  Licet  ex  experientia  chemica  constat, 
regulum  hydrargyri  in  aqua  nec  frigida,  nec  ebu~ 
liente  solvi ^  tamen  virtus  quaedam  medica  aquae 
huic,  in  qua  mercurius  decoquebatur,  denegari 
nequit,  si  sapor  decocti  hujus  nauseosus  respicia-. 
tur.  Posset  decoctum  aquosum  ex  aliquot  drach¬ 
mis  paratum  infantibus,  non  tantum,  qui  vermis 
bus  laborant,  imo  et  scrophulosis  ,  minori  cum 
difficultate  cochleatim  eum  syrupo  quodam  porri¬ 
gi,  quam  pulveres  ex  calomele  aut  alia  remedia. 

Si  sub  applicatione  mercurialium  praepriniis 
interna,  inexoptata  justo  citius  symptomata  in 
conspectum  venissent,  uti  sunt:  salivatio  profu¬ 
sa,  gingiva  spongiosa  scorbutica,  linqua  intu¬ 
mescens,  dentes  vacillantes,  colica,  dysenteria; 
tum  per  aliquot  dies  ab  usu  mercurialium  aut 
penitus  abstinendum,  aut  dosis  restringenda,  et 
symptomatibus  nominatis  remedia  congrua  oppo¬ 
nenda;  uti  sunt:  contra  gingivam  scorbuticam  et 
dentes  vacillantes,  remedia  astringentia,  inter 
quae  acida  mineralia  diluta  qua  colutoria  in  de- 
icoctisaut  infusis  adstringentibus  v.  g.  Rad,  ratan- 
ibiae;  Putamina  Nuc.  jiigland.  Cort.  quercus,  hy- 
pocastan.  salicis,  chinae,  primum  sibi  vindicant 
jiocum;  salivationem  profusam  praeter  haecce  de- 

glulitio  salivae  coercet;  contra  colicam  emollien¬ 
tia  et  involventia:  Spec.  et  Rad.  Alth. ,  Sem.  lini. 
Oleosa  et  Mucilaginosa  ;  contra  dysenteriam  ^ 
Emollientia  in  connubio  clim  sopientibus,  opti¬ 
me  autem  Dect,  rad,  Salep  c.  Opio  exhibentur. 
Praeparata  sulfuris ,  in  specie  baepar,  contra  hy- 
drargyrosim  magnam  adeptum  est  famam  qua  an¬ 
tidotum.  _ 

Exhibentur  mercurialia  faustissimo  cum  even¬ 
tu  in  morbis  sequentibus: 

imo  In  morbis  vegetationis,  in  quibus  speci¬ 
ficus  plasticitati  et  reproductioni  imprimitur 
caracter,  ad  quos  tollendos  magna  requiri¬ 
tur  totius  vitae  plasticae  revolutio.  Huc  prae 
omnibus  pertinet  lues  venerea;  scabies  et 
herpes  ,  praesertim,  quod  saepius  contingit, 
si  complicationis  cum  lue  venerea  suspectio¬ 
nem  prae  se  ferunt. 

2i\o  In  exsuperante  formatione  materiae  orga¬ 
nicae  ,  quae  digestionis  opus  acceleratum 
qua  causam  agnoscit:  in  scrophulis  sic  dictis 
floridis  infantum, 

3tio  In  morbis,  in  quibus  nisus  plasticus,  ‘et 
humorum  in  coagulum  propensio  exsuperat, 
quod  de  inflammationibus  valet,  praesertim 
organorum  nobiliorum ,  refracta  febri  et  in¬ 
flammatione  ope  venaesectionum  aliorunique 
remediorum  antiphlogisticorum ,  ubi  nisus 
formativus  et  oportunitas,  postquam  inflam¬ 
mationis  symptomata  mitigata  essent,  aut 
penitus  disparuissent,  infringendus  est ;  uti 
sunt:  bydrocephalus  acutus  infantum ,  in¬ 
flammatio  laryngis  et  trachaeae ,  in  exsuda- 
tionem  et  coagulationem,  in  membranarum, 
formationem  tendens  {angina  memhrana- 
;  in  morbis  cordis  arteriarumve  hyper- 
stbenicis;  post  infractam  hepatitidem  ,  lieni- 

tidem ,  nephritidem,  cistitidem ;  in  inflam¬ 
mationibus  glandularum:  parotidum»  tonsil¬ 
larum  ^  glandularum  axillarium  et  inquina* 
lium,  prostatae^  testiculorum,  mammarum» 
ovariorum. 

/|.  In  morbis,  in  quibus  materiae  organicae  so¬ 
lutio  et  resolutio  retardantur,  et  cohaesio  ex 
inertia  actionis  vitalis  excedit;  unde  humores 
spissantur^  canales  obstruuntur,  organa  mol¬ 
lia  indurantur^  viscera  et  g^landulae  intumes¬ 
cunt;  in  iis  porro  morbis  ^  in  quibus  humo¬ 
rum  resorptio  per  vasa  lymphatica  et  capilla¬ 
ria  retardatur^  ex  atonia  horum  organorum 
per  inflammationes  sic  dictas  chronicas  induc¬ 
ta:  in  hydrope^  in  indiirationibus  glandu¬ 
larum  et  viscerum^  et  tumoribus  in  scirr- 
hum  tendentibus, 

5to.  Contra  vermes  intestinales  praestantissi- 
mum  infantibus  praebet  remedium  in  connu- 
bio  cum  aliis  anthelminticis. 

6to.  Ad  praecavendam  et  sanandam 

biam^  tetanum^  typhum  contagiosum  mul¬ 
tum  laudantur,  sed  ambiguae  virtutis. 
Contraindicationes  ex  illo  facile  deducun¬ 
tur,  quod  hydrargyrum  ej usque  praeparata  omni 
vitae  animali  adeo  inimica  sint>  ut  totam  vitam 
plasticam  infirment 5  reproductionem  pervertant, 
se»  bt  excretiones  ultra  normam  expediant. 

Renititur  vi  huicce  delateriae  organismus 
Jirmus  y  robustus  ^  virilis^  roorbis  praegressis 
nondunx  exhaustus.  Hisce  sub  circumstantiis , 
si  ceteroquin  hydrargyri  praeparata  indicata  es¬ 
sent,  reactio  nulla  intrabit,  nisi  vires  vitales  ad 
certum  usque  gradum  a  medico  experto  determi¬ 
nandum  refringantur :  sub  contraria  autem  rerum 
positione  vi  deletariae  mercurii  mox  succumbet 
organismus  justo  debilior. 

Tn  specie  autem  repugnat  hydrarg^ri  applica¬ 
tioni  constitutio  debilis  sensibilis  ^  tenera  ^ 
pthisica  y  cachectica  ^  scorbutica^  et  omnes 
morbi 3  in  quibus  nisus  in  liquationem,  et  excre- 
tiones  profusas  dominatur.  Ne  tamen  obliviscatur 
medicus  practicus^  nullam  dari  contraindicatio- 
nem  contra  remedium  quodcurnque  absolutam , 
sic  etiam  nullam  contra  hydrargyrum  e  jusque  prae¬ 
parata  ;  medicus  ne  plus^  quam  fas,  agere  timens, 
aegrum  ex  siphilitide  perire  concedat ,  quampri¬ 
mum  mercurialia  accomodata  in  usum  vocasset. 

Complicatio  luis  venereae  cum  aliis  morbis^ 
in  quibus  nisus  humorum  in  resolutionem  prae- 
dominatur,  nequaquam  hydrargyro  usum  absolu¬ 
te  contra  indicat;  sed' methodus  antiseptica,  aut 
roborans  ,  aut  excitans  prius  in  usum  vocata^  dis¬ 
solutionem  humorum  coerceat,  aut  vires  vitales 
nimis  dejectas  erigat,  antequam  virus  syphiliticum 
tutum  praeparasset  organismo  interitum,  et  tum 
saepius  tempus  serotinum  ope  mercurialium  tem¬ 
pus  salutiferum  evadet. 

Monendum  adhuc  venit,  quod,  quo  saepius 
curae  mercuriales  in  individuo  quodam  institutae 
fuerint,  ea  minus  remedia  haecce  exspectatum 
provocant  effectum,  quia  receptivitas  jam  est  ex=- 
stincta ,  nulla  reactio  intrabit,  et  medicus  in  de¬ 
terminanda  dosi  et  continuanda  cura  incertus  ae¬ 
grum  in  columnam  mercurialem  convertit ,  quin 
morbus  sulferatur.  Medico  igitur  experto  reme¬ 
dia  praesto  sint  oportet  in  casibus  desperatis  ubi 
curae  mercuriales  inordinatae  sine  felici  successu 
praemissae  fuerint,  quibus,  ut  ita  dicam,  orga¬ 
nismus  neuter  reddatur,  et  pristina  erga  reme¬ 
dium  non  raro  unicum,  hydrargy^rum  receptivi¬ 
tas  et  reactio  restituatur.  Pertinent  huc  remedia 
fulfure  potentia :  hepar  sulfuris,  flor,,  sulf.,  Lac. 
sulfur. ,  thermae  hydrothyonicae ;  numerantur  huc 


porro  remedia  jamjam  nominata,  quae  sanguinis 
in  resolutionem  nisum  coercent,  insimul  se  -  et 
excretiones  ad  normam  reducunt:  acida  mineralia 
et  vegetabilia,  alumen;  remedia  adstringentia , 
roborantia:  praeprimis  autem  antiquioribus  sic 
dicta  ^  sanquinem  purgantia :  rad.  Bardanae,  Sas- 
saparillae,  lign*  Sassafras,  Guajaci.  Post  sat  con¬ 
tinuatum  horum  remediorum  usum  non  raro  con¬ 
tingit  ^  quod  hydrargyri  praeparata  antea  frustra 
tentata  felicissimo  cum  eventu  ad  exterminandam 
luem  in  usum  trahantur» 

Nulla  datur  aetas  nisi  infantilis  sugentis  ^  aut 
summae  senectutis^  cui  contra  morbos-nominatos 
usus  praestantissiraorum  horum  remediorum  non 
responderet;  imo  infans  sugens  mercurialibus 
tractari  potest,  non  tantum  in  morbis  inflammato¬ 
riis  hujusce  aetatis,  sed  etiam  in  lue  venerea,  si 
nutrix  lactans  robusta  mercurialibus  utatur;  nisi 
nutris  sana,  aut  usum  horum  remediorum  bene 
ferat,  caprae  mercurialibus  tractantur,  et  lac  illa¬ 
rum  mercurio  inipregnatum  infantibus  ad  sugen¬ 
dum  porrigitur.  In  individuis  aetatis  provectae, 
medicus  expertus  sit  in  exquisitione  praeparato¬ 
rum.  Optime  cedit  aetas  juvenilis  et  virilis  sexus 
utriusque  mercurialium  usui* 

Diaeta  sub  mercurialium  usu  adeo  modificata 
sit  necessa  est,  sicuti  morbi,  contra  quos  exhibe¬ 
tur,  sicuti  individualitas  aegri  diversa  sunt;  nec 
non  praeparata  singula  sub  certa  applicationis 
methodo  singulare  expostulant  regimen  dietaeti- 
cum.  Nequaquam  concedat  medicus  sub  tractami- 
ine  cum  mercurialibus  interno  usum  acidorum  aut 
Temediorum  acidum  liberum  aut  abundans  conti- 
inentium,  nec  non  talium  in  quibus  acidum  quod- 
idam  basi  junctum  est,  de  qua  facile  disceditprop- 
iter  affinitatem  electivam  autpraedisponenten\  cum 
isalibus  aut  oxydis  hydrargyri ;  abstineat  aeger  a 

vegetabilibus^  imo  et  animalibus^  quae  fermenta- 
tionem  acidam  jam  ingressa  sunt,  aut  facile  in¬ 
grediuntur.  Si  contra  plastoses  ^  praesertim  con¬ 
tra  luem  syphiliticam  in  usum  vocantur  inercuria- 
lia  prae  ceteris  animi  hilaritas,  corporis  exerci¬ 
tium  non  defatigans ,  victus  ,  quo  vires  vitales  in 
statu  sufficientium  servantur,  atmosphaera  aegrum 
proxime  circumdans,  nisi  curam  frictionis  exci¬ 
pias,  de  die  ad  diem  renovata,  rarius  infra +  l6® 
B.  calida,  salutarem  horum  remediorum  influxum 
suffulciunt,  quam  fere  nihil  magis  coercere  valet, 
quam  atmosphaerae  vicissitudines,  quibus  cura, 
nisi  penitus  frustretur,  summopere  tamen  retarda¬ 
tur.  In  scrophulis  sic  dictis  floridis  infanlum  vic¬ 
tus  sit  facile  quidem  digestu,  sed  sanguinis  et 
materiae  organicae  plasticitatem  extra  normam 
non  extollens;  absint  igitur  nutrimenta  et  potu¬ 
lenta  aromatica  et  spirituosa,  aer  tamen  aegrum 
circumdans  purus,  corporis  exercitium  modicum. 
In  morbis  sic  dictis  hypersthenicis  regimen  dietae- 
ticum  omni  sub  respectu  sit  stricte  antiphlogisti- 
cum  cum  tractamine  therapeutico  antiphlogistico 
secundum  morbi  sedem,  inlensitatem,  duratio- 
nem ,  aegri  constitutionem  sexum  et  aetatem  etc. 
modificato  conjunctura.  In  helminthiasi  a  nutri¬ 
mentis  farinosis  praeprimis  abstineatur,  quibus 
nutrimenta  facile  digerenda  substituantur.  Contra 
hydrophobiam  et  tetanum  si  mercurialia  in  usum 
vocantur,  methodus  antiphlogistica  in  summa  ex¬ 
tensione  et  intensitate  adhiberi  solet. 

CAPUT  II. 

Mercurius  dulcis. 


Calonxel ;  murias  hy^drargyri  mitis  ^  hy- 
drar gyrum  muriaticum  mite  ^  hydrargyruni 
muriat o sum  mite  \  mercurius  sublimatus  duh 
VIS  /  protojcydum  hydrargyri  muriaticum  /  an- 
hcfuis:  aquila  alba  ^  panacea  mercurialis ; 
nanna  met  aliorum  \  germanis", 
liber;  milbe^  fal^faure^  ^uecffilber;  tjerfuffe^  £?uecf^ 
llberfublimat ;  fol^faure^  45ue»lfilberojrpbuI;  recentissi- 
nis  chemicorum :  protochloras  hydrargyri. 

Sal  ex  oxjdiilo  hydrargyri  et  acido  muriatico, 
iUt  juxta  opinionem  recentioruin  hydrargyro  et 
Jiioro  minori  quantitate  compositus  in  panis  re- 
Brt  massam  crystallinam  ,  latere  inferiori  albam, 
liperiori  ex  albo  flayescentem  ,  compactam,  cry- 
tallos  formantem  quadrilateras  prismaticas,  quae, 

I  in  loco  obscuro  fringantur,  lucem  rubram  spar- 
unt,  Oua  pulyis  colorem  ex  albo  flarescentem 
aduit,  qui  per  lucis  influxum  griseus  evadit/  sine 
<dore  et  sapore,  nec  in  aqua,  nec  in  alcohole 
olubilis ,  per  ignem  fortiorem  absque  mutatione 
«stillatur ,  substantiis  alcalinis  et  metallicis  de- 
pmponitur*  , 

Inquinatio  cum  sublimato  corrosivo,  sequenti 
iodo  detegitur:  coquitur  pulvis  cum  ^ex  partibus 
icoholis  absoluti ,  alcohol  post  coctionem  defun-  , 
Btur,  aqua  destillata  diluatur,  quo  facto,  si  aqua 
licis  affusa  praecipitatum  profert  aurantiacum  , 
filvis  cum  sublimato  corrosivo  inquinatus  fuit, 

|ii  illi  ex  paratione  non  sat  caute  instituta ,  ad 
ferebat. 

Calomel  inter  praeparata  mercurialia  poteii- 
J>ra  mitissima  ratione  organismum  adgredilur, 

'i  ’  “i  . 

sed  absque  magna  irritatione  citissime  effectus 
producit  appertissimos  in  imminuta  cohaesione 
materiae  organicae^  et  singulari  totius  vegetatio¬ 
nis  metamorphosi.  Facilius  quam  alia  hydrargyri 
praeparata  salivae  et  alvi  fluxum  provocat,  et  qui¬ 
dem  ptyalismum  dosibus  minoribus^  per  longum 
temporis  intervallum  continuatis^  citius  in  adultis, 
quam  in  infantibus;  diarrhoeam  autem  dosibus 
majoribus  cito  repetitis,  tam  in  infantibus  ^  quam 
adultis;  quare  etiam  ad  remedia  purgantia  jure 
nummeratur.  Infantes  de  regula  praeparatum  hoc- 
ce  melius  ferunt,*  quam  adulti. 

Nullus  facile  invenitur  morbus,  qui  sub  certis 
circumstantiis  calomelis  usum  non  admitteret  cum 
effectu  salutifero,  quare  nomen  panaceae  ab  an¬ 
tiquis 'adeptum  est.  Multi  obveniunt  medici  prac- 
tici  nostri  aevi,  qui  remedium  hocce  qua  univer¬ 
sale  laudare  non  dedignantur;  minus  confidendum 
est  illis,  qui  unico  et  solo  calomele  omnes  fere 
sanari  morbos  asserunt. 

Virtus  praeparati  hujusce  ex  sequentibus  in¬ 
notescit  : 

imo.  Contra  luem  veneream  universalem  infan¬ 
tibus  felicissimo  eventu  exhibetur  a  quarta 
grani  parte  incipiendo  bis  de  die,  quae  do- 
sis  paulatim  adaugetur  ad  granum  integrum 
semel,  tandem  bis  de  die  cum  sacharo  aut 
pulvere  gummoso,  aut  rad.  I^iquir.  in  pulve¬ 
rem  sufjtilissimum  contritum.  Infantibus, 
qui  pulverem  respuunt ,  cum  syrupo  quodami 
congruo  in  forma  linctus  propinatur  cumj 
cautela,  quod  linctus  quotidie  recens  sit  prae-j 
scribendus ,  aut  pulvis  breviter  ante  assum-j 
tionem  cum  syrupo  sit  commiscendus,  ne  in; 
fermentationem  acidam  ruat,  quod  temporei 
aestivo  facilius  accidit.  Oui  calomel  adultis^ 
contra  ulcus  siphiliticum  primarium  propiq 


Viantur,  dimidiam  grani  partem  aut  granum 
integrym  semel  aut  bis  de  die  praescribunt. 
Caveant  tamen  hi  practtci,  ne  receptivitatem 
organismi  erga  efficaciora  hjdrargyri  praepa¬ 
rata  debilitent,  aut  penitus  extinquant,  nant 
juxta  experientiam  Clarissimi  Z?.  Prof* 
Zang  mercurialia  contra  ulcus  primarium  ad- 
hibita,  luem  universalem  praecavere  non  va¬ 
lent,  licet  ulcus  sub  illorum  usu  sanetur.  Me¬ 
thodus  Doctoris  Weinhold,  qui  calomel  ad 
scrupulum  pro  singula  dosi  et  ultra  ad  vespe- 
rasassumendum  suadet,  praeparatum  hocce 
qua  drasticum  ostendit;  sed  virtus  illius  con¬ 
tra  luem  nondum  sat  comprobata;  hinc  a 
practicis  pluribus  relinquitur. 

<ido.  Contra  variolas,  morbillos,  scarlatinatn  iri 
stadio  exsiccationis  et  desquamationis  prae¬ 
stantissime  cum  effectu  adhibetur  in  corinubio 
cum  pulvere  rad.  Jalappae  aut  rad.  Rhei;  nec 
non  contra  febrim  biliosam  putridam,  ubi  in¬ 
farctus  in  systemate  hepatico  ex  pilis  abun¬ 
dantia  exorti  5  solvendi  Veniunt.  Propinatur 
calomel  in  tali  casu  qua  pulvis  cum  sacharo, 
cujus  singula  dosis  granum  integrum  ter  aut 
quater  de  die  repetenda  venii,  alternatim  cum 
remediis  statui  virium  vitalium  correspon- 
dentibus» 

3tio  Faustissimo  cUm“'eventu  adhibetur  contra 
morbos,  in  quibus  actio  vasorum  resorben¬ 
tium  s-olicitanda ,  et  humorum  per  vasa  mo¬ 
tus  est  expediendus  ,  praeprimis  in  hydroce- 
phalo  infantum,  tam  acuto,  quam  chronico, 
in  corinubio  ciim  pulvere  fol.  Digitalis  pur- 
piir. ,  aut  extracto  Squillae;  ubi  granum  di- 
midiuin  aut  integrum  utriusque  remedii  bis  , 
ter,  aut  quater  de  die  exhibent  practici. 

4to  In  inflammationibus^  quae  in  exsudatio- 
nes,  indurationes,  concretiones  terminare 
minantur ,  postquam  morbi  caracter  hjper- 
sthenicus  opportunis  remediis  antiphlogisticis 
Iractus  est:  in  phrenitide,  Ophthalmia  prae- 
primis  scrofulosa,  angina  membranacea,  pe- 
ripneumonia,  pleuritide,  hepatitide,  lienili- 
de ,  cistitido,  orchitide,  aliarumque  glandu¬ 
larum  inflammationibus  non  tantum  trauma¬ 
ticis,  sed  etiam  discrasicis,  eadem  dosi,  ac 
in  casibus  praecedentibur. 

Sto  In  scrophulosi  non  tantum  caracteris  flori¬ 
di  sed  etiam  torpjdi ,  et  in  tota  morborum 
serie  exilia  profluenti;  in  inflammationibus, 
indurationibus ,  cmstructionibus  scrofulosis 
vix  non  omnium  organorum.  Exhibetur  in  his¬ 
ce  morbis  calomel  aut  solum  ,  aut  in  connu- 
bio  cum  aromaticis ,  leniter  adstringentibus, 
solventibus,  alterantibus  et  purgantibus;  hinc 
usitatissima  medicis  conjunctio  fit  cum  pulve¬ 
re  Calami  aromatici,  rad,  Chinae  ,  sulfur.  an- 
tim,  aurat.,  pulv.  rad.  Rhei,  rad.  Jalap.prou- 
ti  indicatio  specialis  exigit. 

6to  .In  morbis  cordis,  arteriarumque,  inflam¬ 
mationibus  praecipue  in  polyporum  formatio¬ 
nem  tendentibus,  in  quibus  a  practicis  non¬ 
nullis  singula  dosis  scrupulo,  aut  drachma 
dimidia  determinatur.  In  aneurismatibus,  ubi 
operationis  institutio  fieri  nequit,  aut  ex  qua¬ 
cumque  ratione  contraindicata  est,  calomel 
partem  constitutivam  methodi  Cei.  Valsalvae 
sistit, 

7timo  In  paralysi ,  praesertim  tractus  intesti¬ 
nalis  sub  colica  saturnina  ,  ad  solvendam  per¬ 
tinacissimam  ahi  obstructionem  ;  in  pleuro- 
stotono,  emprostotono ,  opistotono,  trismo, 
tetano,  dosibus  sat  magnis,  cito  repetitis. 

8vo  Post  morsum  a  cane  rabido  ad  praecaven¬ 
dam  hydrophobiam ;  post  morsum  ab  anqui- 
bus  venenatis  magnis  porrigitur  dosibus  qua 
solvens  antiphlogisticum ,  alternatim  cum  so¬ 
pientibus  et  diureticis. 

gnio  Vermes  intestinales  expellit^  qua  purgans 
in  connubio  praesertim  cum  aliis  anthelmin* 
ticis ,  in  pulveris,  electuarii  ant  pillularuni 
forma.  —  Contraindicationes  ex  illis  facile 
deducuntur^  quas  bydrargyro  in  genere  assi¬ 
gnavi;  sed  monendum  5  quod  illa  momenta 
contraindicantia  non  sint  absoluta  ,  sed  usum 
calomelis  justo  longius  continuatum  tantum¬ 
modo  utplurinium  interdicentia  >  si  in  mor¬ 
bis  antea  nominatis  exhibitum  sit.  Ipsa  dia¬ 
rrhoea  nisi  efrenis  ,  sub  certis  circumstantiis 
cautum  calomelis  usum  non  prohibet;  ptya¬ 
lismus  si  intrat,  pro  tempore  a  calomelis  usu 
abstinendum  ,  et  antidota  topice  applicata  e- 
normam  salivae  secretionem  saepissime  vin¬ 
cunt. 


CAPUT  IlL 


Mercurius  niger  Hahnemaiini. 


Synonima  :  hydrargyriim  oxydolaiiim  ni- 
grum  \  mercurius  soliihilis  {insolubilis  potius^ 
Hahnemanni ^  oxyduliim  hydrargyri  amonia- 
cale  ;  hydrar gyrum  oxydulatum  nitrico  -  amo- 
niatiim\  germanis:  ^Imeniaf^olttge^ 
t)ul;  fd)mor^e^  £^uedfilbec-f!)j:9bulat;  Xjuedfilberoxpbu^ 
lat  mit  45ue^fi(ber  @a(peterfaure  unb  Slmonuim. 

Praeparatum  hocce  ,  uti  ex  denominatione  ap- 
iparet,  est  sal  metallicum  triplex,  ex  oxydulo  hy- 
idrargyri  5  amonio  et  acido  nitrico  compositum* 

Partium  constituentium  ratio  5  qua  praeparati  hu¬ 
jus  in  organismum  actio  admodum  determinatur, 
in  eodem  semper  aequalis  sit^  necesse  est,  ut 
medicus  idqm  semper  praeparatum  ex  pharmaco¬ 
polis  obtineat^  et  ne  de  remedii  virtute ^  quae 
juxta  compositionem  valde  variabilis  est,  incertus 
sit.  Certum  mihi  videtur^  varias  illud  praeparan¬ 
di  methodos  in  causa  esse^  quod  de  virtute  exi¬ 
mia  hujusce  remedii  a  practicis  quibusdam  dubi¬ 
tatur;  hoc  exsequentibus  elucebit: 

Pharmacopoea  hanov.  sequentem  exhibet  pa¬ 
randi  methodum  :  bydrargyrum  oxydulatum  nitri- 
ciim  in  aqua  destillata  solvitur  ^  sal  basicuS  sub 
hac  solutione  praecipitatus,  affuso  acidi  nitrici 
pauxillo  iterum  solvitur ,  dein  ex  hacce  solutione, 
ope  liquoris  amonii  puri  diluti  praeparatum  Hah- 
nemanni  tam  diu  praecipitatur^  quousque  praeci¬ 
pitatum  pulchre  nigrum  apparet;  affuso  justo  plus 
amonio,  praecipitatum  fit  cinerpum  ,  pro  usu  me¬ 
dico  ineptum. 

Pharmacopoea  austriaca  civilis  hanc  praescri¬ 
bit  parandi  methodum  :  bydrargyrum  purissimum 
lentissime  solvatur  in  acido  nitrico  diluto  frigido, 
usque  solutio  hydrargyro  abundet;  crystalli,  quae 
paulalini  , sponte  vasis  fundum  petunt,  hydrar^ 
gyrum  oxydulqliim  nitriciim  ,  aqua  pura  frigi¬ 
da  leviter  ablutae,  in  larga  acjuae  frigidae  copia 
solvantur.  Solutioni  huicce  sub  continua  agitatio¬ 
ne  cum  bacillo  vitreo  amonia  pura  liquida  tam  diu 
instilletur,  qqousque  sedimentum  obscure  nigrum 
secedit,  quod  itrrum  aqua  destillafa  frigida  ablu¬ 
tum,  sub  umbra  siccatum,  in  vase  clauso,  ab  ac¬ 
cedente  luce  defenso  servetur.  Ouam  methodum 
etiam  pharm*  aust.  milii,  secuia  est. 

Pharmac.  boruss,  determinat  pondus  iiigrc- 
dieniiuni;  assummit  uncias  qualuor  bydrargyri 
puri,  acidi  nitrici  conqentrali  unc.  sex,  aquae  de- 

stillatae  ad  diluendum  une,  duas;  ceterum  haec- 
ce  solutio  ulterius  diluiturveum  aqua  destillata  , 
et  liquore  amonii  caustici  eodem  modo,  uti  in 
operatione  praecedenti  separatur. 

Parandi  methodus  ab  inventore  descripta 
adeo  ampla  et  ambigua  est,  ut  descriptio  opus¬ 
culi  scopo  non  responderet. 

'Ouo  diutius  amonii  instillatio  continuatur, 
eo  magis  color  praecipitati  obscure  nigri  in  gri¬ 
seum  transmutatur,  quod  salis  hujusce  triplicis 
in  partibus  constitutivis  mutationem  perpessam 
denotat;  ut  igitur  longe  alia  sit  partium  consti¬ 
tuentium  ratio  in  illo,  quod  ab  initio  secessit, 
quam  quod  ulterius;  virtus  igitur  medica  longe 
-alia.  Cum  vero  inter  nigrum  et  griseum  colorem 
gradus  intersunt  intermedii  complures ,  qui  pro 
libitu  pharmacopoli  mox  ad  nigrum  magis,  mox 
ad  griseum  referri  possunt,  hinc  ne  isdem  phar- 
macopoeus,  quolibet  dic  aliud,  et  alius  pharma- 
copoeus  aliud  praeparatum  exhibeat,  a  Cei* 
Schulze  ad  exempluni  pharm.  boruss.  sequens 
proponitur  parandi  ratio: 

Acidi  nitrici  concentrati  puri  parti  uni,  qua- 
luor  aquae  destillatae  partibus  dilutae,  addantur 
in  cucurbita,  collo  angusto  instructa,  quatuor 
hydrargyri  partes ,  mixtum  in  arena  ad  gradum 
inter  120  —  140  F.  calefacta,  relinquatur  usque 
dum  metalli  solutio  manifesto  remittat;  dein  in¬ 
tendatur  calor  per  horas  tres  aut  quatuor  ad  200 
—  210'^  F,,  et  postea  ad  coctionem  per  dimidium 
horae  continuandam.  Ouodsi  aquae  evaporatio  eo 
procederet,  ut  crystallisationis  initium  appareret, 
amissa  per  adfusam  fervidam  illico  restituenda 
jerit.  Solutio,  cui  semper  hydrargyri  non  soluti 
pars  exigua  inesse  debet,  iervida  adhuc,  infunda» 
tur  in  vas  vitreum,  quinquaginta  continens  aquae 
destillatae  partes?  ct  addito  amonii  caustici  liquo- 

re  5  praecipitetur  omne,  quod  solutioni  inhaeret, 
hjdrargyri  oxjdulum,  aequali  semper  colore  ni¬ 
gro  ,  ab  initio  ad  linem  UvSque  secedens;  cum  so¬ 
lutio  ad  tantum  gradum  aquae  diluta,  salem  tri¬ 
plicem  pro  maxima  parte  in  se  relinet.  Praecipi¬ 
tatum  per  filtrum  a  fluido  separatum  et  charta 
obtectum,  expressione  gradatim  aucta,  et  calore 
leni,  gradum  70  F,  non  transgrediente ,  siccetur; 
altior  enim  caloris  gradus,  aucta  oxjdatione,  pal¬ 
lidiorem  reddit  praeparati  colorem. 

Est  praeparatum  nigrum  pulvis  mollis,  sub¬ 
tilis,  coloris  obscure  nigri,  insipidus,  igne  dissi¬ 
pandus,  in  aqua  et  alcoholc  non  solubilis,  in 
acido  acetico  calefacto  solvendus,  ex  qua  solutio¬ 
ne  refrigerata  sal  secedit  difficulter  solubilis;  per 
leviorem  inter  manus  tritum  maxima  pro  parte  re¬ 
ducitur;  per  lucis  accessum  deeomponitur, 

Praestantissimum  praebet  remedium  in  mor¬ 
bis  siphiliticis  nondum  inveteratis,  in  ulceribus 
sic  dictis  secundariis  ,  praesertim  sub  circumstan¬ 
tiis,  sub  quibus  de,  mitioribus  bydrargyri  praepa¬ 
ratis  sanatio  tuta  et  cita  non  exspectatur,  aut  pro¬ 
pter  minorem  morbi  vehementiam  in  individuo 
teneriori,  efiicaciora ,  insimul  periculosiora  in 
usum  vocare  non  conamur.  Est  praeparatum,  quod 
dosi  parva ,  tempore  sat  brevi ,  effectum  saluta¬ 
rem  producit,  quin  salivae  fluxus,  si  cauta  manu 
propinatur,  quin  cardialgia,  asthma,  colica,  dy¬ 
senteria  timenda  sit,*  sistit  ergo  praeparatum  in¬ 
termedium  injer  calomel  et  sublimatum  corrosi¬ 
vum,  quorum  primum  saepe  effectum  prius  non 
exerit,  antequam  salivatio  profusa  intrasset,  quod 
in  viris  robustis  nullum  saepe  alium,  quam  saliva¬ 
tionis  effectum  producit,  in  junioribus,  nisi  do- 
sis  adcuratissime  determinetur,  non  nisi  alvum 
solicitat;  alterum  praestantius  quidem  remedium 
in  formis  siphiliticis  inveteratis,  multis  aegrorum 

propter  singularem  ventriculi  et  tractus  intestina¬ 
lis  sensilitatem  non  convenit.  Aetas  juvenilis  et 
virilis  sexus  utriusque ,  constitutio  sat  tenera  in 
hocce  praeparato  remedium  agnoscit  efficacissi- 
mum. 

Nequaquam  tamen  usum  hujusce  praeparati 
ab  omnibus  incommodis  liberum  esse  quis  credat; 
nam  dantur  casus  ^  ubi  secundum  granum,  di'e 
quarta  assumtum  vehementem  in  sat  robustis  viris 
excitasset  colicam  dysenteriam  ,  non  nisi  Opio  si¬ 
stendam  ,  sed  post  vitium  diaeteticum  commis¬ 
sura.  Salivationem,  dentium  vacillationem ^  gl*'" 
givae  fere  exulcerationem  conspexi  in  aegro  sat 
forti  post  granum  octavum  assumtum ,  sed  sana¬ 
tio  cita  subsequebatur 5  et  aeger  sanatus  hucusque 
per  tres  annos  optima  gaudet  valetudine. 

Applicandi  ratio  in  casibus  plurimis  mihi  se¬ 
quens  fuit:  Tractus  intestinalis^  si  sordes  gastri¬ 
ci  adfuissent,  ab  illis  purgatus  est;  altera  die  jux¬ 
ta  aegri  individualitatera^  aut  sexta^  aut  quarta» 
imo  dimidia  grani  pars  pro  dosi,  semel^  non¬ 
numquam  ab  initio  statim  bis  de  die,  forma  pul¬ 
veris  cum  Sacharo  aut  pulvere  gumnioso  exhibe¬ 
batur;  quae  dosis  singula,  die  tertia  aut  quarta  ad 
duplicem  adaugebatur,  ita^  ut  aeger  die  tractatio¬ 
nis  sexta  aut  octava  bis  de  die  granum  integrum 
f^ssumeret,  quam  dosim  plurimi  aegrorum  bene 
ferebant.  Dosis  universalis  in  casibus  plurimis 
"rana  duodecim  raro  excedebat.  In  ulceribus  re- 
^entioribus  secundum  granum  exoptatum  produ- 
tit  effectum  post  tertiam  jam  aut  quartam  tracta- 
ionis  diem  ;  in  casibus  autem  longe  plurimis  tra- 
tationis  tempus  diem  decimum  quartum  non  mul¬ 
um  excedebat.  Haecce  dosis  et  tempus,  nisi  ef- 
ectum  exoptatum  praestasset  ,  ceteris  paribus  , 
ransitum  ad  Sublimatum  suadet. 

Exhibui  pulveres  cum  sacharo  contritos  qua¬ 
tior  aut  sex,  In  loco  obscuro  et  sicco  servarn’ 

;  ^ 

dos,  tiam  plures  doses  ad  semel  si  praescribe¬ 
bantur,,  remedium  humescebat,  et  verisimiliter 
de  virtute  deperdebat,  de  quo  tamen  compertus 
non  sura;  nara  tractavi  aegrum  felicissimo  cum 
eventu,  qui  pulveres  in  loco  huraido  asservavit, 
ut  fere  colliquescerent.  Regimen  diaeteticuni  fuit 
stricte  tale,  quale  postea  usui  sublimati  assigna¬ 
turus  sura.  Praescribitur  etiam  niger  pillularum 
forma.  Cura  mucilagine  gurarai  arabici  rnixtura 
externe  applicatura  est. 


CAPUT  IV. 

Mercurius  sublimatus  corrosivus. 

Sy^nonima :  Murias  hydrargyri  corrosi¬ 
vus  y  hydrargyrum  muriaticum  corrosivum; 
hydrargyrurn  muriaticum  oocydatiim ;  recen- 
tioribus :  perchloridum  hydrargyri ;  germa¬ 
nis.  fal^faure^ 

Massam  refert  crystallinam,  compactam  sub- 
pellucidara  candidam,  saporis  metallici,  nauseo¬ 
si,  corrosivi,  in  sexdecim  aquae  destillatae  fri¬ 
gidae  partibus  solubilem  absque  residuo,  sic 
etiam  in  alcocholis  fervidi  partibus  quatuor ;  li¬ 
xiva  caustica  et  aqua  calcis  ex  solutione  oxy- 
dura  hydrargyri  qua  praecipitatum  flavum ,  aut 
ex  rubro  flavescens ,  separatur. 

Adulteratio  cum  Arsenico  sequenti  modo  de¬ 
tegitur  :  Solvitur  Sublimatus  in  aqua  destillata , 
ex  qua  solutione  oxydum  hydrargyri  amoniae 
purae  ope  praecipitatur,  liquido  filtrato ,  si  cu¬ 
prum  sulfuricura  additur  ,  colorem  viridem 
Schelianiim  ostendens,  et  sedimentum  serius  se¬ 
cedens,  prunis  inspersura,  odorem  alliatum  si 
spargit  5  arsenici  praesentiam  comprobat. 


27 


I 

1 

I 

Praestantissimum  inter  mercurialia,  quae  in* 
terne  assumuntur  sistit  sublimatus  praeparatum 
contra  luem  inveteratam  nullo  alio  locum  cedens, 
nisi  curae  frictionis.  Sicuti  cura  frictionis  in  casi¬ 
bus  desperatis,  ubi  sublimatus  sine  successu  ten- 
tatus  fuit,  divinum  nonnunquam  producit  effectum^ 
lidem  etiam  de  sublimato  post  frustra  tentata  alia 
mercurialia  iq  lue  observatum  est.  Ouin  de  vir¬ 
tute  illius  contra  alios  morbos  minus  certa  disse- 
|ram,  ad  illud  contra  luem  inveteratam  propinan- 
jdi  rationem  transgrediar. 

’  Ouae  de  cautelis  sub  tractatione  cum  mercu- 
irialibus  in  genere  notavi ,  ad  sublimatum  praeci- 
|pue  sunt  referenda.  Nulla  datur  constitutio ^  nul- 
Ja  aetas,  nec  habitus  phthisicus^  scorbuticus ^  ca¬ 
checticus,  nec  dispositio  ad  haemorrhagias ;  mi- 
jnus,  quam  haec^  digestionis  organa  debiliora, 
(sensibiliora  usum  sublimati  absolute  contraindi- 
icant ,  imo  circumspectum  jubent;  nam  experien¬ 
tia  constat,'  primam  hujusce  divini  remedii  do* 
pim^  licet  minima  fuisset,  cardialgiam,  emesim  , 
policam,  alvi  fluxum  excitasse,  quibus  omnibus 
ber  remedia  congrua  paccatis,  continuatus  cauta 
manu  sublimati  usus  perfectam  veneris  sanatio¬ 
nem  induxit.  Ne  abhorreat  igitur  medicus  juvenis 
ib  hujusce  praeparati  usu,  antequam  mitiora  prius 
;entasset:  ne  omni  in  casu  a  remedio  hocce  luis 
>anationem  exspectet^  postquam  organismus  per 
)raemis«a  mitiora  hydrargyri  praeparata,  in  co- 
umnam,  ut  ita  dicam,  mercurialem,  transmuta- 
us  sU. 

j  Optima  illud  applicandi  ratio  est  forma  so- 
utionis  aquosae.  Assumatur  ab  initio  decima 
iexta  grani  pars,  una,  aut  bis  de  die,  ad  quam 
losini  adcurate  determinandam  praescribatur  gra¬ 
num  unum  in  aquae  destillatae  simplicis  unciis 
kuabus  solutum,  quae  solutio  in  vitro  exhibeatiu’ 
kancce  solutionem  perfecte  excipiente ,  striis  in 

partes  sex  decim  diviso;  hacce  ratione  dosis  spe¬ 
cialis  pro  libitu  medici  facillime  adaugeri  potest. 
Si  haecce  solutio  nauseosa  ab  aegro  libenter  non 
assumatur j  tum  menstrui  quantitas  adaugeatur, 
aut  aquae  simplicis  et  aquae  destillatae  cinamomi 
partes  aequales  assumantur,  aut  breviter  ante  as- 
sumtionem  dosis  specialis  in  vitro  cum  certa  quan¬ 
titate  sjrupi  ejusdam  commisceatur*  Solutio,  quam 
van  Switen  praescripsit^  in  spiritu  vini,  practi- 
cis  non  amplius  in  usu  est.  Dosis  specialis  quo¬ 
tidie  repetenda  et  paulatim  adaugenda  est^  nisi 
plioenomena  appareant,  quae  continuatum  reme¬ 
dii  usum  pro  tempore  cohibent,  aut  dosin  im¬ 
minuendam  suadent.  Adaugeri  potest  dosis  quo¬ 
tidiana  ad  granum  integrum,  imo  et  dimidium, 
rarius  ad  grana  duo,  Dosis  universalis  et  dura- 
tio  totius  curae  diebus  determinari  nequit,  mor¬ 
bi  decursus  luculenter  observatus  illam  dirigit. 
Caveat  medicus,  postquam  appertissima  morbi 
symptomata  disparuissent,  ne  statini  a  continuato 
remedii  usu  abstineat,  sed  dosim  specialem  pau¬ 
latim  imminuat.  Non  solum  morbi  decursus,  sed 
etiam  reactio  organismi  (febris  vespertina ,  sic 
dicta  mercurialis)  medicum  in  deteriuinanda  dosi 
dirigat.  Diaeta:  aeger  abstineat  ab  omnibus, 
quae  sub  interno  mercurialium  usu  in  genere  in¬ 
terdicta  sunt.  Victus  aegri  ad  panadellas,  emba- 
mata,  ova  cocta,  pauxillum  carnis  assatae  vituUi- 
nae  restrigendus ;  si  appetitus  ciborum  aegrum  ad 
plura  aut  alia  comedenda  coageret,  ope  Decocti 
Althaeae,  Bardanae  aut  Sassaparillae  pro  potu  ex¬ 
hibiti  imminuatur;  temperatura  atniosphaerae  ae¬ 
grum  circumdantis  aequalis  sit  ad  gradum  +  l6 
— 18  R.  calida,  si  aegri  conditio  civilis  admittat, 
secus  tempore  vernali,  aestivo  et  auctumnali  me¬ 
ridiano  in  atmosphaera  libera  obambulare  potest, 
cum  cautela,  ne  refrigerio  sese  exponat,  hora  no- 
ua  lectum  petat,  quem  hora  matutina  octava  de* 

ierero  potest;  mentis  et  corporis  exercitium  mo¬ 
dicum  sit  oportet,  quin  defatigetur  aeger.  Post 
suram  finitam  paulatim  ad  pristinam  vivendi  ra» 
uonem  revertendum  est. 

Alia,  sublimatum  applicandi  methodus,  quam 
)ractici  sequntur ,  a  celeberrimo  Dzondi  describi- 
jur.  Exhibent  nempe  sublimatum  in  pilulis,  quas 
jiim  mica  panis  aut  sola,  aut,  ne  nimis  durae 
tant,  addito  Sacharo,  vel  Extracto  Liquiritiae 
»^ei  graminis  confici,  praescribunt.  Pro  exemplo 
ormula  sequens  esse  potest: 

Rp.  Mere.  subi,  corros.  gran.  tria 
solve  in  suff.  quant,  aq.  destill. 

Soluf  adde: 

Mic.  pan.  alb.  drach.  unam 
tere  exactissiiqe 
dein  adde: 

Extract.  Liquir.  liquid.  scrup.  unum 
tereant’*ir  exactissime  in  massam 
pilul.  ex  qua  form.  piJ.  No. 

sexaginta. 

j  Hancce  dosim  quater  repetitam  sufficere  affir- 
bant  ad  luem  devincendam.  Pilulas  sequenti  ra-^ 
ione  assumere  jubent:  ab  initio  duae;  die  subse- 
uente  nihil;  die  tertia  qiiatuor  pilulae ;  die  quar- 
a  nihil  ;  die  quinta  sex  pii.;  hacce  ratione  pro~ 
ressio  arithmetica  die  vigesimo  nono  clauditur, 
uo  aeger  pilulas  No.  triginta  adsumit.  Summa 
ilularum  assumtarum  numero  240  determinatur 
p  qua  sublimati  corrosivi  grana  12  recludebantur, 
^empus  assumtionis  post  prandium  est.  Regimen 
iaeteticum  sub  hacce  cura  non  tantopere  restrin- 
unt  medici,  sicuti  usui  solutioni  assignavi ;  ego 
amen  post  talem  curahi,  sub  qua  diaeta  non  re- 
piciebatur,  hjdrargyrosim  exortam  aliquoties 
[onspexi. 


THESES  DEFENDENDAE. 


1. 

Hydrargyrum  est  venenum, 

2* 

Usus  lienis  duplex  esse  videtur  ^  alius  pro  he¬ 
pate,  alius  pro  ventriculo. 

3. 

Status  nervosus  non  prohibet  sanquinis  de¬ 
tractiones, 

4. 

Evolutio  caloris  animalis  consolidationi  mate* 
riae  organicae  et  formationi  fluidorum  debetur. 

5. 

Mercurii  agendi  ratio  in  syphilitide  hUcusque 
explicata  non  est. 

6. 

In  arte  obstetricia  methodus  exspectativa 
praecipuum  sibi  vindicat  locum. 

7/ 

Erisypelas  a  laesione  mechanica  exortum ^  et 
llud  qua  exanthema  occurrens ,  diversos  sistunt 
morbos. 

8. 

Recta  herniotomiae  indicatio,  non  ex  incar- 
•erationis  duratione ,  sed  ex  illius  vehementia  ab- 
itrahitur. 


9. 

Contraindicatio  remedii  est  absurditas  scho- 
«astica. 


*  -  10. 

Non  omnis  inflammatio  antiphlogisticis  trac- 
anda. 


11. 

Usum  cultri  chirurgici  manualem  certis  legi- 
Dus  restringere 5  idem  est,  ac  manus  chirurgi 
iigare. 

12. 

Ductum  lacrymalem  mechanica  ratione  per- 
rium  reddendo,  sanationis  negotium blennorrhoeae 
iacci  lacrimalis  ex  integro  non  absolvitur. 

13. 

Digitalis  in  hydrocephalo  est  remedium  ul- 
imum. 


14. 

Inter  melancholiam  ^  hypochondriam  et  ma- 
aiam  certae  non  dantur  limites. 

■t  .  ■ 

I  15. 

!  Obdudtio  cadaveris  in  medicina  forensi  sum- 
ki  est  momenti. 

16. 

Morbum  complicatum  dissolvere  qui  nescit, 
•  nec  simplicissimum  curaro  valebit. 

17. 

Potus  arabicus  digestioni  obest. 

18. 

Non  datur  definitio  adaequata  de  morbis  con¬ 
tagiosis. 


I 


